Jennifer Aniston en Justin Theroux trou (uiteindelik)! | SARIE
FOTO Gallo Images / Getty Images	7 Augustusus 2015
Jennifer Aniston en Justin Theroux trou (uiteindelik)!	deur SARIE.com-span
Die gewilde Hollywood-aktrise Jennifer Aniston is in die geheim met haar verloofde, Justin Theroux, getroud, berig People.
Die seremonie is by hul huis in Bel Air, Los Angeles, gehou. Jennifer se Friends-medester Courtney Cox was haar strooimeisie en Justin se goeie vriend Scott Campbell, ’n tatoekunstenaar, sy strooijonker.
75 gaste het die troue bygewoon, en Jennifer se ouers was nie teenwoordig nie.
Ander bekendes by die troue was Lisa Kudrow, wat ook saam met Jennifer in Friends gespeel het, die aktrise Emily Blunt, die bekende TV-aanbieder Ellen DeGeneres en haar vrou Portia de Rossi, die akteur Tobey Maguire en die TV-aanbieder Jimmy Kimmel.
Volgens People is die pasgetroude paartjie op pad na Bora Bora, ’n eiland aan die Franse kus, vir hul wittebrood.
Geluk Jennifer en Justin!
Jennifer Aniston is verloof!
Jennifer Aniston gesels oor haar ‘geheime troue’